6 אימהות

6 אימהות היא סדרה דוקו-ריאליטי ישראלית המשודרת בערוץ 2 עבור הזכיינית רשת. העונה הראשונה שודרה בין החודשים ספטמבר-אוקטובר 2014. העונה השנייה שודרה בחודשים מאי-יוני 2015. העונה השלישית שודרה ב-31 באוקטובר 2016 עד ה-2 בדצמבר 2016.

בתוכנית משתתפות 6 אימהות ידועניות, בה הן נחשפות ומראות את אורח חייהן עם משפחתן וכיצד האימהות משפיעה על הקריירה והזוגיות.

פרק הבכורה זכה לנתון של 26.4% אחוזי רייטינג, ופרק סיום העונה הראשונה זכה לנתון של 22.9% אחוזי רייטינג.

בדצמבר 2014, משכה רשת את "אמהות" מתחרות פרסי הטלוויזיה, מאחר שהאקדמיה ביקשה לקטלג אותה כסדרת דוקו-ריאליטי, בעוד שברשת התעקשו כי מדובר בסדרת תעודה לכל דבר.

בשנת 2018, הוציאה רשת גרסה הפוכה של התוכנית בשם "6 אבות", בה נקודת המבט היא על אבות ידוענים במקום. בעונה הראשונה של התוכנית השתתפו הקומיקאי ניקי גולדשטיין, כוכב הילדים יובל "המבולבל" שם-טוב, החזן דודו פישר, המוזיקאי עילי בוטנר, הזמר אודי דוידי והקצין גלעד אברלינג'י.

משתתפי התוכנית

עונה ראשונה
עירית נתן בנדק - שחקנית ומורה. נשואה לשחקן דביר בנדק ולהם ילדה אחת.
נטשה מוזגוביה - שדרנית חדשות ועיתונאית. נשואה לאורן ולהם שלושה ילדים.
נועה ירון - בת 42. נשואה ליובל דיין ולהם שבעה ילדים.
ג'ני צ'רוואני - מעצבת פנים ודוגמנית. נשואה לרוני מאנה ולהם יחד שלושה ילדים (רק אחת, אמלי, היא ממנה).
גילה גמליאל - חברת כנסת בת 40. נשואה לחובב ולהם שתי ילדות.
אישתאר - שמה האמיתי הוא אתי אביסירה. זמרת. נשואה למישל ולהם תאומים.

עונה שנייה
נעמה חסין - מעצבת אופנה, בתה של טובה'לה חסין.
חני נחמיאס - שחקנית.
לוסי דובינצ'יק - שחקנית.
שיר ביליה - במאית, אשתו של אלון אבוטבול.
בליינש זבדייה - שגרירת ישראל באתיופיה.
יאנה חודריקר - לשעבר מלכת היופי של ישראל.

עונה שלישית 
 מיכל צפיר - מובילת תרבות ואורח חיים בריא, אשתו של הבמאי יואב צפיר
 ליאת בנאי - זמרת
 בתאל בלן - כתבת בידור ותקשורת
 רונית ברש - רבנית הפועלת לקירוב לבבות והתחזקות בקרב נשים
 רחיק סלימאן - שחקנית במגזר הערבי, אשתו של הישאם סלימאן
 נעמי (נאם) הורביץ - אשת עסקים

קישורים חיצוניים

 אתר הסדרה

הערות שוליים

סדרות טלוויזיה ישראליות שעלו לשידור בשנות ה-2000
תוכניות מציאות ישראליות
רשת: תוכניות וסדרות
תוכניות טלוויזיה על הורות